ประกาศกระทรวงการคลังประกาศกระทรวงการคลังเรื่องผลการกู้เงินด้วยวิธีการออกพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๔๙ครั้งที่๑[๑] เพื่ออนุวัติตามความในมาตรา ๑๖ แห่งพระราชบัญญัติการบริหารหนี้สาธารณะพ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการออกพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ ครั้งที่ ๑ เพื่อนำมาใช้ในการปรับโครงสร้างหนี้พันธบัตรรัฐบาลที่ครบกำหนดเมื่อวันที่ ๒๔ มกราคม ๒๕๔๙ โดยมีรายละเอียด ดังนี้๑. กระทรวงการคลังได้ดำเนินการออกจำหน่ายพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ ครั้งที่ ๑ วงเงิน ๑๐,๐๐๐ ล้านบาทโดยมีรายละเอียด ดังนี้๑.๑ พันธบัตรรัฐบาลเพื่อการบริหารหนี้ ในปีงบประมาณพ.ศ. ๒๕๔๙ ครั้งที่ ๑ วงเงินรวม ๑๐,๐๐๐ ล้านบาท เป็นการเพิ่มปริมาณ(Re-open) พันธบัตรรัฐบาลเพื่อการบริหารหนี้ ในปีงบประมาณ พ.ศ. ๒๕๔๘ครั้งที่ ๑ (LB088A) อายุคงเหลือ ๒.๔๗ ปี อัตราดอกเบี้ยร้อยละ๓.๘๗๕ ต่อปี ทำให้วงเงินรวมของพันธบัตรรุ่นนี้เป็น ๓๗,๕๐๐ ล้านบาท(วันเปิดจำหน่ายครั้งแรกวันที่ ๕ สิงหาคม ๒๕๔๘)๑.๒ การคำนวณดอกเบี้ยของพันธบัตรประเภทนี้จะคำนวณจากมูลค่าของพันธบัตรโดยเริ่มคำนวณจากวันชำระดอกเบี้ยครั้งล่าสุด ถึงวันก่อนวันไถ่ถอนพันธบัตรหนึ่งวัน การคำนวณดอกเบี้ยใช้หลักเกณฑ์หนึ่งปีมี๓๖๕ วัน แล้วนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้งโดยตลอดเวลาที่พันธบัตรยังมีอายุอยู่ให้แบ่งชำระดอกเบี้ยปีละสองงวด คือ วันที่ ๕ กุมภาพันธ์และ ๕ สิงหาคม ของทุกปี สำหรับดอกเบี้ยงวดสุดท้ายจะชำระพร้อมกับต้นเงินของพันธบัตรณ วันไถ่ถอนพันธบัตร หากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนไปชำระในวันทำการถัดไป๑.๓ พันธบัตรรัฐบาลนี้มีกำหนดไถ่ถอนคืนในวันที่๕ สิงหาคม ๒๕๕๑ เป็นการไถ่ถอนครั้งเดียวเต็มตามจำนวนที่ออก และจะไม่มีการไถ่ถอนก่อนกำหนดหากวันไถ่ถอนตรงกับวันหยุดราชการ หรือวันหยุดธนาคารแห่งประเทศไทย ก็ให้เลื่อนวันไถ่ถอนเป็นวันทำการถัดไปโดยการชำระคืนต้นเงินกู้ตามพันธบัตรรัฐบาลนี้ จะกระทำได้ต่อเมื่อได้รับคืนพันธบัตร๒. การออกจำหน่ายพันธบัตรรัฐบาลใช้วิธีการประมูลดังนี้๒.๑ จำหน่ายพันธบัตรรัฐบาลโดยวิธีประมูลแบบแข่งขันราคาให้แก่ธนาคารแห่งประเทศไทย ธนาคารพาณิชย์ ธนาคารออมสิน ธนาคารอาคารสงเคราะห์ ธนาคารเพื่อการเกษตรและสหกรณ์การเกษตรธนาคารเพื่อการส่งออกและนำเข้าแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทยบริษัทเงินทุน บริษัทหลักทรัพย์ กองทุนบำเหน็จบำนาญข้าราชการ กองทุนสำรองเลี้ยงชีพกองทุนรวม สำนักงานประกันสังคม บริษัทประกันภัย บริษัทประกันชีวิตและสถาบันอื่นๆ ที่มีบัญชีเงินฝากที่ธนาคารแห่งประเทศไทย๒.๒ จำหน่ายพันธบัตรรัฐบาลโดยวิธีประมูลแบบไม่แข่งขันราคาให้แก่มูลนิธิ สหกรณ์นิติบุคคลเพื่อการสาธารณกุศล การศาสนา ศิลปะ วัฒนธรรม วิทยาศาสตร์ วรรณคดีการศึกษาสาธารณประโยชน์อื่นๆ โดยมิได้มุ่งหวังประโยชน์มาแบ่งปันกัน กองทุนที่เป็นนิติบุคคลที่ใช้ผลประโยชน์จากต้นเงินและผู้มีสิทธิ์ประมูลในตลาดแรกที่ได้แจ้งความประสงค์เข้าร่วมประมูลแบบไม่แข่งขันราคาโดยผู้เข้าประมูลแบบไม่แข่งขันราคาจะต้องเสนอประมูลผ่านสถาบันการเงินที่ได้รับการแต่งตั้งเป็นไพรมารีดีลเลอร์(Primary Dealers) สำหรับการทำธุรกรรมซื้อขายพันธบัตรประเภท Outrightกับ ธนาคารแห่งประเทศไทย (Outright PD)๓. การประมูลพันธบัตรตามนัยข้อ ๒ เริ่มตั้งแต่วันที่๒๕ มกราคม - ๒๒ กุมภาพันธ์ ๒๕๔๙ โดยได้รับเงินในวันทำการที่สองนับจากวันประมูล และมีรายละเอียดผลการประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๔๙ ครั้งที่ ๑ ตามตารางแนบท้ายประกาศ๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการออกพันธบัตร โดยกำหนดค่าธรรมเนียมในการจัดการในอัตราไม่เกินร้อยละ๐.๑ ของราคาพันธบัตรรัฐบาลที่จำหน่ายได้ ดอกเบี้ยที่ชำระ และต้นเงินกู้ตามพันธบัตรที่ชำระคืนประกาศณ วันที่ ๑๕ มีนาคม พ.ศ. ๒๕๔๙ประกอบตันติยาพงศ์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สิน[เอกสารแนบท้าย]๑.ผลการประมูลพันธบัตรรัฐบาลเพื่อการบริหารหนี้ ในปีงบประมาณ พ.ศ. 2549 ครั้งที่1(ดูข้อมูลจากภาพกฎหมาย)นันทนา/ผู้จัดทำ๒๗ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๒ ง/หน้า ๔/๒๐ เมษายน ๒๕๔๙